Tanganyika
Tangu mwaka 1885 Karl Peters, kwa niaba ya Shirika la Ukoloni wa Kijerumani (Gesellschaft für Deutsche Kolonisation) alianza kufanya mikataba na watawala wenyeji katika maeneo ya Usagara, Nguru, Useguha na Ukami iliyoweka msingi wa madai yake ya kuchukua utawala mkuu wa maeneo hayo. Mikataba hii ilikuwa ya udanganyifu maana Peters aliwahamasisha machifu kutia sahihi kwenye matini za Kijerumani ambazo hawakuelewa.
Reli ya Tanganyika
Baada ya mwisho wa ukoloni wa Kijerumani eneo la Tanganyika lilitawaliwa na Uingereza kama [[eneo la kudhaminiwa] ] la [[Shirikisho la Mataifa]]. Katika kipindi hicho Reli ya Tanganyika iliongezwa njia ya kando kutoka [[Tabora]] kwenda [[Mwanza]]. Tangu mwaka 1977 njia hii imetawaliwa na [[Shirika la Reli Tanzania]] ("Tanzania Railways Limited - TRL)".